insulin resistance ,Anxiety | Health24
Posted by: Anneke | 2008/09/12
insulin resistance ,Anxiety
ek is 43 en sukkel kwaai met my gewig en ek wil verneem wat is die tekens van bogenoemde. Ek het ' n stresvolle werk en ek leer ook verder en kan voel ek tel almeer gewig op. Help my asb ek volg die een dieet na die ander verloor in 3 maande se tyd 2kg maar tel dit binne ' n week op. Ek regtig baie moedeloos.
Insulienweerstandigheid (IW) kan wel veroorsaak dat mens baie gewig optel en/of sukkel om gewig te verloor. Ek wil aanraai dat jy 'n kliniese dieetkundige moet gaan sien. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om die naaste dieetkundige in jou gebied te vind. Die dieetkundige sal 'n dieetgeskiedenis moet doen en besluit of jy bv. bloedtoetse nodig het. Sy/hy sal jou dan verwys na 'n mediese dokter om die nodige toetse te laat doen. Persone met IW moet 'n lae-vet, lae glisemiese indeks (GI) dieet volg wat dan hul bloedglukose en -insulienvlakke verbeter en gewigsverlies tot gevolg het. Kliek op 'Diet' en 'Weight loss' en 'The Glycaemic Index' en lees die artikels oor die GI. Daarbenewens sal daaglikse aërobiese oefening (flink stap, fietsry, swem, touspring, aansluit by 'n goeie gimnasium of Walk for Life) vir 30 of meer minute per dag, ook baie help om die toestand te normaliseer en dan ook gewigsverlies veroorsaak.